JESU o eme fa sedibeng kwa Samarea gore a ikhutse. Barutwa ba gagwe ba ile kwa motseng go ya go reka dijo. Mosadi yo Jesu a buang le ene o tlile go ga metsi. Jesu o mo raya a re: ‘Ntshiele metsi ke nwe.’ Ke ne ke le ngwana wa bobedi mo lelapeng la bana ba le robedi. Fa ke le dingwaga di le robedi, batsadi ba ga mmê ba ne ba ntsaya gore ke ye go nna le bone. Le fa gone re ne re le Bakatoliki, rremogolo o ne a iketleeleditse go tlotla ka madumedi a mangwe le go amogela dibuka tsa bodumedi tse a neng a di newa ke ditsala tsa gagwe. O ne a mpontsha dibukana tsa puo ya Se-Tagalog tse di neng di senola dithuto tsa bodumedi jwa maaka, gape o ne a mpontsha le Baebele. Ke ne ke rata go bala Baebele, segolobogolo dibuka tsa Diefangele. Seno se ne se dira gore ke batle go etsa sekao sa ga Jesu.—Joh. 10:27.